Cau badak

**Cau badak** *(Musa acuminata)* nyaéta spésiés cau anu asalna ti Asia Tenggara. 
*Genom : Triploid AAA* (*dessert*), kaasup kana *Musa Paradisiaca Var Sapientum* jeung *Musa Nona L* atawa *Musa Cavendishii*, (di mana geus asak cauna bisa langsung *dikonsumsi*).  Henteu kudu diolah heula saméméhna : (diseupan, digoréng, dibeuleum, jeung sajabana),  biasana disayagikeun pikeun buah seger (*dessert*).
 
## Pedaran
Cau badak mibanda ngaran anu béda diunggal nagara, saperti : *But Jainaleka* (Fiji); *Kaina Vavina* (Papua Nugini); *Dwarf Cavendish* (Australia) ; *Sulay Baguio* (Philipina); *Pisang Serendeh* (Malaysia); *Kluai Hom Khico Khom* (Thailand); *Chuoi Tieu Lun* (Vietnam) ; *Dwarf Cavendish* (*International)*.
  
Cau badak ti mimiti melak nepi ka bisa kaala buahna ngabutuhkeun waktu 13 -15 bulan, kembangna anu sok disebut jantung kelirna beureum ati. Kembang jalu jeung bikang ngahiji, kembang bikang anu napel kana turuy (anu engkena baris jadi cau), kembang jaluna aya di beulah luhurna (engkéna bakal murag). Saterusna ieu  spésiés nyebar ka luar kiwari geus teu murni deui ku ayana *campur tangan* manusa.

## Ciri mandiri
Cau badak mibanda ciri anu mandiri:
# Cangkangna rada kandel,  kelirna  konéng mibanda totol hideung.
# Daun cau badak anu kakara ligar beulah luarna katempo kawas belang kelirna beureum ati ieu baris leungit mangsa daunna geus ngolotan.
 
## Mangpaat pikeun ubar
Cau badak sarua jeung cau séjéna anu ilahar *dikonsumsi*, sagigireun loba mibanda vitamin jeung mineral.

File:Musa acuminata ajith2(1).jpg|Anak tangkal cau badak 
File:Musa acuminata Syn zebrina HabitusLeaves BotGardBln0906.jpg|Daun ngora carambang beulah luarna
File:Régime de bananes - Sri Lanka.jpg|Kakara néngtét tina jantungna
File:Banana, Musa acuminata - the wild form is native to southeastern Asia. (16475309014).jpg|Mangsa keur rumegang
File:Musa nana fruit WPC.jpg|Cauna geus manjing diala
File:Musa x paradisiaca - India 3.jpg|Cau badak siap konsumsi

## Subspésiés
Cau badak (*Musa acuminata*) geus dipelak tur direkahkeun dina mangsa anu kacida heubeulna, ieu taya lian cikal bakal tina cau anu kiwari loba dipiara, mibanda sababaraha subspésiés. Aya kana  genep nepi ka salapan spésiés anu béda *diantarana*:
* *Musa acuminata* subsp *banksii*  (F. Muell.) Simmonds. = *Musa banksii* F. Mueller  : Di Samoan dipikawanoh salaku ''Fa'i Taemanu*, kapanggih di kapuloan Indonésia kalér, Papua Nugini, Queensland kalér, sarta Samoa. Hal ieu dianggap mibanda sipat kolotna *maternal* siga bapa tina subgroup *Popoulou* jeung *maternal* indungna tina subgroup cau Maoli.
* Musa acuminata* subsp *burmannica*  Simmonds = *Musa acuminata* subsp *burmannicoides* De Langhe* : Kapanggih di Burma, India kidul, sarta Sri Langka. *saging na ligao'' ( 'cau liar'), di Philipina disebutna *agutay*. Ieu téh karuhun tina cau-cau anu loba dikonsumsi tina golongan (AA jeung *grup* AAA) sarta kaasup kana subspésiés anu pikaresepeun alatan kelirna (bulao, gandaria, jeung héjo).
* *Musa acuminata subsp* *malaccensis* (Ridley) Simmonds = *Musa malaccensis* Ridley Kapanggih dina *semenanjung* Malaysia jeung Sumatra.
* *Musa acuminata subsp*  *microcarpa* (Beccari) Simmonds = *Musa microcarpa* Beccari Kapanggih di Kalimantan. Ieu téh  karuhunna tina *cultivar* 'Viente Cohol'.
* *Musa acuminata*  subsp *siamea*  Simmonds Kapanggih di Kamboja, Laos, jeung Thailand. 
* Musa acuminata* subsp *truncata* (Ridley) Kiew
* Musa acuminata* subsp *zebrina*  (Van Houtte) R. E. Nasution: Ilahar disebut cau getih s. Pituin ti pulo Jawa. *Dibudidayakeun* pikeun  tutuwuhan hias. Gebogna ipis, buahna mibanda siki. Ieu salah sahiji cau anu mimiti nyebar ka Pasifik wétan sarta ka Afrika ieu ogé karuhun cau anu aya di Afrika kalér. Di Hawaii ieu cau katelah '' Mai'a 'oa' '', sarta dimangpaatkeun pikeun ubar tradisional .

## Dicutat tina